stanford-oval/wikipedia huggingface dataset:
Sayaka Hirano

| Sayaka Hirano> 平野 早矢香 |
| --- | --- |
 Hirano vuonna 2008
Henkilötiedot
Syntynyt: 24. maaliskuuta 1985 Kanuma, Japani
Kansalaisuus:   Japani
Uran tiedot
Pituus:  158 cm
Paino:  53 kg
Laji:  Pöytätennis
Saavutukset
Paras sijoitus maailmanrankingissa:  10. (elokuu 2011)
| Mitalit> Maa:   Japani.Naisten pöytätennis. Olympialaiset  | Mitalit> Maa:   Japani.Naisten pöytätennis. Olympialaiset  | Mitalit> Maa:   Japani.Naisten pöytätennis. Olympialaiset  | Maa:   Japani> Naisten pöytätennis. |
| --- | --- | --- | --- |
|  Hopeaa | Lontoo 2012 | Joukkue |  |
| MM-kilpailut  | MM-kilpailut  | MM-kilpailut  |  |
|  Hopeaa | Tokio 2014 | Joukkue |  |
|  Pronssia | Doha 2004 | Joukkue |  |
|  Pronssia | Bremen 2006 | Joukkue |  |
|  Pronssia | Guangzhou 2008 | Joukkue |  |
|  Pronssia | Moskova 2010 | Joukkue |  |
Sayaka Hirano (平野 早矢香, s. 24. maaliskuuta 1985 Kanuma) on japanilainen entinen pöytätennispelaaja ja olympiamitalisti. Parhaimmillaan Hirano oli urallaan ITTF:n kaksinpelirankingin kymmenes elokuussa 2010.
Hirano kilpaili uransa aikana kaksissa olympialaisissa. Pekingin olympialaisissa 2008 hän kilpaili kaksinpelissä ja joukkuekilpailussa. Kaksinpelissä hän hävisi ensimmäisen ottelunsa yhdysvaltalaiselle Jun Gaolle. Joukkuepelin alkulohkossa Hirano voitti kaksinpelit Espanjan ja Australian edustajat sekä oli voittamassa samoja joukkueita vastaan myös nelinpelin. Etelä-Koreaa vastaan hän hävisi sekä kaksin- että nelinpelin. Japani pääsi kuitenkin keräilyeriin, jonka ensimmäisellä kierroksella Japani kohtasi Itävallan. Hirano voitti sekä kaksin- että nelinpeliottelunsa, kun Japani eteni seuraavalle kierrokselle  Hongkongia vastaan. Myös Hongkongia vastaan Hirano voitti sekä nelin- että kaksinpelin. Pronssiottelussa Japani hävisi Etelä-Korealle: Hirano hävisi jälleen Etelä-Koreaa vastaan kaksin- ja nelinpelinsä. Lontoon olympialaisissa 2012 Hirano kilpaili vain joukkuepelissä. Ensimmäisellä kierroksella Hirano voitti Yhdysvaltojen Lily Zhangin, kun Japani eteni jatkoon 3–0 voitoin. Puolivälierissä Hirano pelasi nelinpelissä, kun Japani voitti Saksan 3–0. Välierässä Singaporea vastaan Japani voitti jälleen kolme ottelua ja Hirano pelasi voitokkaassa nelinpeliottelussa. Loppuottelussa Kiinaa vastaan Japani hävisi 3–0. Loppuottelussa Hirano pelasi nelinpelissä.
ITTF:n avoimissa turnauksissa Hirano on saavuttanut viisi mestaruutta kaksinpelissä: Serbian avoin turnaus 2006, Saksan avoin 2009, Intian avoin 2010, Espanjan avoin 2011 ja Valko-Venäjän avoin 2014. Nelinpelistä hänellä on turnausvoitot Puolan avoimesta turnauksesta 2006, Itävallan avoimesta turnauksesta 2007, Japanin avoimesta 2009, Egyptin avoimesta 2010, Chilen avoimesta 2011 ja Venäjän avoimesta 2014.
Saksan sotilasbordellit toisessa maailmansodassa

Saksalaisia sotilaita astumassa sisään sotilasbordelliin (Soldatenbordell) Brestissä Ranskassa vuonna 1940. Rakennus oli bordellikäyttöön otettu synagoga.
Saksan sotilasbordellit (saks. Militärbordelle) olivat Saksan toisessa maailmansodassa miehittämilleen alueille Euroopassa sotilaiden käyttöön perustamia ilotaloja. Ne olivat yleensä uusia paikkoja, mutta niitä perustettiin joskus olemassa olleisiin bordelleihinkin. Vuoteen 1942 mennessä Saksan miehittämillä alueilla Euroopassa oli noin 500 sotilasbordellia.
Sotavoimien vartioimat sotilasbordellit palvelivat matkaavia ja rintamalommilla olleita sotilaita ja upseeristoa.
Kirjattujen tietojen mukaan ainakin 50 000 eurooppalaista nuorta naista tai tyttöä (iältään yleensä 15–25-vuotiaita, enintään 30-vuotiasta) oli pakotettu prostituutioon miehitysaikana. Etenkin Puolasta ja muualta Itä-Euroopasta, sekä Länsi-Euroopastakin tyttöjä poimittiin kaduiltakin summittaisesti kuorma-autoihin ja vietiin pakolla bordelleihin. Sotilasbordelleihin kelpuutettiin myös slaavinaisia, juutalaisnaisia, romaninaisia sekä afrikkalaistaustaisia naisia ja tyttöjä. Erityisesti pyrittiin valitsemaan kauniita nuoria naisia. Heitä testattiin sukupuolitaudeilta 1–3 kertaa viikossa ja sotilaiden piti käyttää kondomia ja lääkitystä, millä asevoimat pyrki ehkäisemään seksitautien leviämistä. Suojautumiselta kuitenkin myös laistettiin erityisesti laadukkaammissa, upseereille tarkoitetuissa bordelleissa.
Saksan miehittämä Itä-Eurooppa

Neuvostoliitossa Saksan sotavoimat kidnappasivat tyttöjä ja naisia prostituoiduiksi. Eräs raportti Nürnbergin oikeudenkäynnissä kertoi: ”Smolenskin kaupungissa natsi-Saksan sotavoimien eräs komentaja avasi hotellissa sotilasbordellin, jonne satoja nuoria naisia ja tyttöjä viestiin pakolla; heitä raahattiin kaduilta säälimättömästi hiuksista ja käsistä vetäen. Seksi oli bordelleissakin usein raiskaustyyppistä ja tytöt, naiset kestivät elossa yleensä korkeintaan puolisen vuotta.”
Lisäksi Itä-Euroopassa sotilaat raiskasivat puolalaisia, ukrainalaisia, valkovenäläisiä ja venäläisiä naisia. Monien joukkoteloituksissa tyttöjä ja naisia raiskattiin ennen teloitusta.
Saksan miehittämä Länsi-Eurooppa

Jotkut naiset tarjoutuivat sotilasbordelleihin välttyäkseen keskitysleirille joutumiselta.
Keskitysleiri- ja pakkotyöleiri-bordellit

Lisäksi erityisiä leiribordelleja (saks. Lagerbordell) oli myös keskitysleirien ja pakkotyöleirien yhteydessä vuosina 1942–1945 ja niissä tyttöjä ja nuoria naisia pakotettiin tarjoamaan prostituutio-pakkoseksiä, pakkotyössä olleille miehille Saksan miehitysalueilla. Natsihallinto oletti, että bordelliseksin tarjoaminen parantaisi miesten tuottavuutta pakkotyössä. Oletus osoittautui kuitenkin vääräksi. Leiribordelleihin naisia otettiin Berliinin pohjoispuolella sijainneesta naisten keskitys- ja työleiri Ravensbrückista, paitsi Auschwitzissa käytettiin sen keskitysleirivankeina olleita naisia. Ensimmäinen leiribordelli perustettiin Mauthausen-Gusen-keskitysleirille Itävaltaan vuonna 1942. Muita bordelleita perustettiin Auschwitziin, Buchenwaldiin, Neuengammeen, Dachauhun, Dora-Mittelbauhun, Sachsenhauseniin, Flossenbürgiin ja muuallekin.
Auschwitzin keskitysleirillä ei-juutalaisia miesvankeja ”palkittiin” seksillä leiribordelleissa. Keskitysleirin saksalaiset upseerit valvoivat leiribordellin tilojen kurkistusrei’istä, että bordelliin pakotetut naiset olivat vain niin sanotussa lähetyssaarnaaja-asennossa.
Pakoyrityksiä bordelleista, tyttöjen ja naisten kohtaloita

Seksiorjiksi Saksan sotilasbordelleihin pakolla vietyjä tyttöjä ja naisia pyrki joskus pakenemaan niistä. Esimerkiksi vuonna 1941 joukko seksiorjiksi pakotettuja puolalais- ja venäläistyttöjä ja -naisia pakeni Saksan sotilasbordellista Norjassa. He pääsivät erääseen kirkkoon, joka tarjosi heille turvapaikan. Tytöt ja naiset oli pakotettu sotilasbordellissa palvelemaan jopa 32 saksalaissotilaan seksuaalisia tarpeita. Sotilaat maksoivat 15 minuutin sessiosta kolme saksan markkaa. Sukupuolitauteja saaneet tytöt tai naiset lähetettiin näennäisesti lääkäriin, mutta todellisuudessa heidät surmattiin. Raskaaksi tulleita tyttöjä tai naisia vapautettiin joskus, mutta he eivät suuren häpeän vuoksi voineet palata vanhempiensa tai sukulaistensa luokse.
Ranskan Normandian rannikolla olevilla, Britannialle kuuluvilla Kanaalisaarilla oli saksalaismiehityksen aikana vuosina 1940–1945 viisi sotilasbordellia, joiden vaiettua historiaa tuotiin esiin vasta 2000-luvulla julkaistussa kirjassa.
Saksan sotilasbordelleihin joutuneet tytöt ja naiset eivät saaneet korvauksia kärsimyksistään toisen maailmansodan jälkeen. Osaa heistä jopa syytettiin Saksan avustamisesta, leikattiin hiuksia ja häpäistiin julkisesti.
Dokumenttifilmejä

Thomas Gaevert, Martin Hilbert: Frauen als Beute – Wehrmacht und Prostitution (Naiset saaliina - Wehrmacht ja prostituutio), ensiesitys 12.1.2005.
Aiheesta muualla

Gertjejanssen, Wendy Jo: Victims, heroes, survivors : sexual violence on the Eastern Front during World War II (tohtorintutkielma). 2004. Minnesotan yliopisto. Artikkelin verkkoversio.
Ranskalaisnainen sotilasbordellissa, saksalaisen sotilaan kanssa.
Mauthausen-Gusen-keskitysleirin seksiorjabordelli.
Käännös suomeksi
Sami Huhtala (voimanostaja)

| Sami Huhtala> Henkilötiedot |
| --- | --- |
Kansalaisuus:  Suomi
Ammatti:  koomikko, laulaja ja näyttelijä
Näyttelijä
Taiteilijanimet:  XL Sami
Aiheesta muualla
IMDb 
Elonet
Sami Huhtala, taiteilijanimeltään XL Sami, on suomalainen koomikko, laulaja, näyttelijä ja seitsenkertainen voimanoston maailmanmestari. Hänen näyttelijänuransa alkoi vahingossa, kun häntä pyydettiin Duudsonit tuli taloon -tv-sarjassa esittämään sheikin turvamiestä. Hän oli sitä ennen tehnyt vain stuntin rooleja, mutta ensimmäisen sivuosaroolin jälkeen häntä pyydettiin uusiin sivuosarooleihin. Suurin osa hänen rooleistaan on ollut pieniä rooleja elokuvissa ja televisiosarjoissa, ja hän on ollut myös mainoksissa.
Aiheesta muualla

Merilä, Kai: Seitsemän maailmanmestaruuden suomalaismies: ”En olisi koskaan voittanut ilman dopingia!” Hymy!-lehti.  8.7.2018. Viitattu 8.8.2021.
XL Sami Ohjelmamyynti.fi. Viitattu 8.8.2021.
Sepp Lichtenegger

Josef "Sepp" Lichtenegger (s. 13. marraskuuta 1937 Bad Goisern am Hallstättersee, Itävalta; toisen lähteen mukaan 28. helmikuuta 1938) on itävaltalainen mäkihyppääjä.
Lichtenegger sijoittui Keski-Euroopan mäkiviikon kokonaiskilpailussa toiseksi vuodenvaihteessa 1966–1967. Hän saavutti tuolloin ainoat mäkiviikon palkintokorokepaikkansa oltuaan kolmas sekä Innsbruckissa että Bischofshofenissa. Kahta kautta myöhemmin hän oli mäkiviikolla kahdestoista.
Lichtenegger sijoittui Innsbruckin olympialaisissa 1964 normaalimäessä 11:nneksi ja suurmäessä 43:nneksi. Grenoblessa 1968 hän oli suurmäessä 28:s ja normaalimäessä 29:s.
Samettikukat

| Samettikukat |
| --- | --- |
 Ryhmäsamettikukka (Tagetes patula )
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Samettikukat Tagetes  L.
Katso myös
   Samettikukat Wikispeciesissä   Samettikukat Commonsissa 
Infobox OKNimi-testi OK: 
Samettikukat (Tagetes) on asterikasvien suku, jonka jäseniä käytetään koristekasveina. Suvun suomenkielinen nimi viittaa sen lajien terälehtien samettimaiseen pintaan. Voimakkaan tuoksunsa samettikukkia käytetään palstanvälikasvina karkottamaan tuhohyönteisiä esimerkiksi luonnonmukaisessa viljelyssä ja pihapalstoilla. Samettikukkia kasvaa luonnossa Yhdysvaltojen eteläosissa ja siitä etelään Etelä-Amerikassa asti.
Samettikukat kasvavat 15–70 cm korkeiksi ja kukkivat keltaisen, oranssin, punaisen ja punaruskean sävyisin, yksinkertaisin tai kerratuin kukin. Erinäköisiä lajikkeita on satoja.
Samettikukka on lokakuun synnyinkukka.
Lajeja

isosamettikukka (Tagetes erecta)
kääpiösamettikukka (Tagetes tenuifolia)
pikkusamettikukka (Tagetes minuta)
rohtosamettikukka eli tuoksusamettikukka (Tagetes lucida)
ryhmäsamettikukka (Tagetes patula)
Aiheesta muualla

Finto: Kassu – Kasvien suomenkieliset nimet: Tagetes
Suomen Lajitietokeskus: Samettikukat – Tagetes
Samettikukat (Tagetes)
ITIS: Tagetes (englanniksi)
Seija Lukkala

Seija Lukkala on suomalainen toimitusjohtaja ja Globe Hope -designyrityksen perustaja. Globe Hope valmistaa ekologisia tekstiilialan tuotteita kierrätysmateriaaleista. Ennen nykyistä yritystään Lukkala suunnitteli ja valmisteli tekoturkistakkeja SL-Studio-merkilleen.
Lukkala valittiin vuonna 2004 Vuoden Uusyrittäjäksi sekä Amnesty Internationalin Vuoden 2005 suunnittelijaksi. Hän sai taiteen ja kulttuurin Suomi-palkinnon 2006. Vuonna 2010 hänet valittiin Suomen liike- ja virkanaisten liiton Vuoden naiseksi. Vuonna 2017 Lukkala valittiin Vuoden 2017 Helsingin Yrittäjänaiseksi. Lukkala on neljän lapsen äiti.
Sepp Puschnig

Sepp Puschnig vuonna 2013
Sepp Puschnig (oik. Josef Pušnik, s. 12. syyskuuta 1947 Klagenfurt, Itävalta) on uransa päättänyt itävaltalainen jääkiekkoilija. Hän osallistui kolmiin talviolympialaisiin, 1964 Innsbruckissa,  1968 Grenoblessa ja jälleen Innsbruckissa 1976. Hänet kutsuttiin International Ice Hockey Federation Hall of Famen jäseneksi 1999. Myös Sepp Puschnigin poika Andreas Pušnik on entinen maajoukkuetason ammattilaisjääkiekkoilija.
Sepp Daxenberger

Sepp Daxenberger
Sepp (oik. Joseph) Daxenberger (12. huhtikuuta 1962, Waging am See – 18. elokuuta 2010, Traunstein) oli saksalainen vihreä poliitikko.
Daxenberger, joka oli ammatiltaan seppä ja maanviljelijä, oli Baijerin osavaltioparlamentin jäsen vuodesta 1990 vuoteen 1996. Hän toimi vihreän parlamenttiryhmän nuorisopolitiikan ja maatalouspolitiikan puhetorvena. Daxenberger oli vuosina 1998–2003 Ylä-Baijerin alueparlamentin jäsen.
Vuonna 1996 Daxenberger valittiin Waging am Seenin kaupunginjohtajaksi ja hänestä tuli samalla Baijerin ensimmäinen vihreä kaupunginjohtaja. Hän erosi kaupunginjohtajan virastaan vuonna 2008. Baijerin vihreissä Daxenberger oli puheenjohtajana marraskuusta 2002 lokakuuhun 2008. Hänen kaudellaan puolueen kannatus nousi 9,4 prosenttiin. Hänet valittiin vihreiden kärkiehdokkaaksi Baijerin osavaltiovaaleihin 2008.
Joulukuussa 2003 Daxenbergerillä todettiin pahanlaatuinen luuydinsyöpä (plasmacytoma). Kemoterapiasta huolimatta syöpä uusiutui alkuvuodesta 2006. Hän pääsi palaamaan politiikkaan vasta kuukausia kestäneen sairaalahoidon jälkeen.
Vuonna 2010 syöpä uusi jälleen, hän jätti politiikan keväällä ja kuoli elokuussa 2010. Hän oli naimisissa, vaimo kuoli joitakin päiviä ennen Saxebnbergia. Heillä oli kolme lasta.
Käännös suomeksi
Salomonin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 4 |  |
| ↙Kokoelmat | 6 |  |
| ↙Singlet | 11 |  |
Salomonin diskografia käsittää suomalaislaulaja Salomonin diskografian.
Studioalbumit

Salomon (1976)
Malaya (1977)
Salomon & Paradise (1978)
Uudet tuulet (1980)
Kokoelmat

Nimittäin (1982)
Love Me Tender (uusintajulkaisu Pepe & Paradise -albumista, 1984)
Salomon in Memoriam (1998)
Tribute to Elvis (2005)
Unisatu – Kootut levytykset 1971–1980 (2009)
Kadonneet laulut (2016)
Singlet

”Itkeä ei saa” / ”Päivä uuteen vaihtuu” (1971)
”Ei parempaa” / ”Pitkä tie” (1972)
”Laulaa saan” / ”Suloinen hymy” (1973)
”Mentiin seslonkiin” / ”Valvoin koko yön” (1974)
”Unisatu” / ”Ei parempaa” (1975)
”Enkeli” / ”Maria Maria” (1976)
”You’re the Devil in Disguise” / ”Diana” (1976)
”Malaya” / ”Kuuma yö” (1977)
”Don’t Be Cruel” / ”Can’t Help Falling in Love with You” (1978)
”Kaunis Marinella” / ”Ei onni suosi pettäjää” (1980)
”Se koskee” / ”Delilah” (1980)
Esiintymiset muilla kokoelmilla

Kotimainen sarja 1 (1971) (”Itkeä ei saa”, ”Päivä uuteen vaihtuu”, ”Pitkä tie”, ”Ei parempaa”)
Disco City 2 (1979) (”Discotango”, ”Mexico Lady”, ”En aio vielä luovuttaa”)
Disco City 3 (1979) (”Linda Linda”, ”Uusi tunne”)
Disco City 4 (1979) (”Volga”, ”Jokaiseen päivään niin paljon mahtuu”, ”Onneni löytyneen luulin”)
Disco City 7, kotimaan hitit (1980) (”Delilah”, ”Viikonloppuisä”)
60-luvun suosikki-iskelmät 4 (1980)  (”Piilopaikka”)
60-luvun suosikki-iskelmät 6 (1980) (”Delilah”, ”Päättyneet on päivät”, ”Pieni nukke”)
Disco City 8 (1981) (”Kirje kotiin”)
Musiikin sävelsatoa (1981) (”Juokse hänen luokseen”)
Maantiehitit (1982) (”Aallot lyö tunteiden”)
Hankirallit (1982) (”Avaa hakas”)
Scottin muistomerkki

Scottin muistomerkki.
Scottin muistomerkki on Edinburghissa sijaitseva kirjailija Walter Scottin kunniaksi pystytetty muistomerkki ja 61 metriä korkea näkötorni. Se edustaa tyyliltään viktoriaanista uusgotiikkaa ja on maailman toiseksi korkein kirjailijalle omistettu monumentti Havannassa sijaitsevan José Martín muistomerkin jälkeen. Sen vieressä on Waverleyn rautatieasema, joka on nimetty Scottin samannimisen romaanin mukaan.
Muistomerkin suunnitteli puuseppä ja itseoppinut arkkitehti George Meikle Kemp. Monumentin alatasanteella olevan Scottin ja hänen koiransa Maidan patsaan teki kuvanveistäjä John Steell. Muistomerkissä on 64 Scottin teoksiin liittyvää hahmoa, joiden tekemiseen osallistui useita kuvanveistäjiä. Kemp itse hukkui Edinburghissa sijainneeseen kanavaan ennen monumentin valmistumista vuonna 1844.
Aiheesta muualla

Kuvia tai muita tiedostoja aiheesta Scottin muistomerkki Wikimedia Commonsissa
Scottish Aviation

| Scottish Aviation |
| --- | --- |
Perustettu:  1933
Perustaja:  David McIntyre
Lakkautettu:  1977
Toimiala:  lentokoneteollisuus
Infobox OKVirheellinen NIMI-arvo: 
Scottish Aviation oli David McIntyren vuonna 1933 perustama lentokoulu, joka myöhemmin muunsi ja valmisti lentokoneita.
Yritys valmisti vuonna 1969 Beagle Aircraftin Bulldog-harjoituskonetta alkuperäisen valmistajan jälkeen.
Yritys hankki konkurssiin ajautuneen Handley Pagen omistukseensa 1970-luvulla.
Vuonna 1977 yritys kansallistettiin ja liitettiin British Aerospaceen British Aircraft Corporationin ja Hawker Siddeleyn kanssa.
Lentokoneet

Scottish Aviation Pioneer
Scottish Aviation Twin Pioneer
Scottish Aviation Bulldog
Scottish Aviation Jetstream
Russell Motor Car Company

| Russell Motor Car Company |
| --- | --- |
Perustettu:  1904
Lakkautettu:  ajoneuvojen tuotanto myyty 1916
Kotipaikka:  Toronto, Ontario, Kanada
Toimiala:  autoteollisuus
Infobox OKNimi-testi OK: 
Russell-autojen mainos noin vuodelta 1903.
Russell Motor Car Company oli kanadalainen yhtiö, joka valmisti Russell-merkkisiä autoja vuosina 1904–1916.
Historia > Canada Cycle & Motor Co. Ltd.

Polkupyörien valmistus oli 1800-luvun lopulla länsimaissa merkittävä teollisuuden toimiala. Kanadalainen, maatalouden mekaanisia laitteita valmistanut yhtiö Massey-Harris oli vuonna 1896 aloittanut myös polkupyörien valmistuksen omille kotimarkkinoilleen sekä vientiin. Suuren yhdysvaltalaisen polkupyöriä valmistavan syndikaatin havitellessa osuutta myös Kanadan markkinoista Massey-Harris-yhtiön johtaja Walter Massey kokosi vastavetona yhteen merkittäviä kanadalaisia polkupyörän valmistajia ja muodosti niistä vuonna 1899 Canada Cycle & Motor Co. Ltd:n (CCM), jonka päätehtaat sijaitsivat Torontossa.
Myöhempinä vuosikymmeninä Massey-Harris yhdistyi toisen traktoreita valmistaneen yhtiön, Ferguson-Brown Companyn kanssa, ja näin syntyi maailmanlaajuisille markkinoille maatalouskoneita valmistava Massey-Ferguson.
CCM jakautui myöhemmin kahtia, toisen haaran jatkaessa polkupyörien valmistusta ja toisen haaran keskittyessä jääkiekkovarusteiden valmistukseen.
See You Again

See You Again, Miley Cyrusin kappale
See You Again, Wiz Khalifan kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”See You Again”, voi hakea sivunnimihaulla, laajalla sivunnimihaulla tai tekstihaulla.
Scottie Upshall

| Scottie Upshall |
| --- | --- |

Henkilötiedot
Syntynyt: 7. lokakuuta 1983 (ikä 41) Fort McMurray, AB, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  183 cm
Paino:  85 kg
Pelinumero:  10
Pelaajaura
Pääsarjaura:  2003–2020
Aik. seurat:  Milwaukee Admirals (AHL), Nashville Predators (NHL), Philadelphia Flyers (NHL), Phoenix Coyotes (NHL), Columbus Blue Jackets (NHL),   Florida Panthers (NHL), St. Louis Blues (NHL), Fribourg-Gottéron (NLA)
NHL-varaus:  6. varaus, 2002 Nashville Predators
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Sveitsi 2009 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Tšekki 2002 | jääkiekko |  |
|  Hopeaa | Kanada 2003 | jääkiekko |  |
Scottie Upshall (s. 7. lokakuuta 1983 Fort McMurray, Alberta, Kanada) on entinen kanadalainen jääkiekkoilija, pelipaikaltaan laitahyökkääjä.
Ura

Upshall pelasi juniorina WHL:ssä Kamloops Blazersin paidassa. Kaudella 2000–2001 Upshall teki tehot 42+45=87 ja oli tulokkaiden pistepörssin kärkinimi. Sama tahti jatkui myös seuraavalla kaudella, ja Nashville Predators varasi Upshallin peräti kuudentena pelaajana vuoden 2002 NHL:n varaustilaisuudessa.
Upshall pelasi Blazersissa kaudella 2002–2003, mutta pääsi debytoimaan NHL:ssä Predatorsin paidassa kahdeksan ottelun verran, joissa hän teki yhden maalin. Kaudella 2003–2004 Upshall ei pystynyt vakiinnuttamaan paikkaansa NHL:ssä, ja vietti pääosan kaudesta AHL:ssä Milwaukee Admiralsissa. NHL:n työsulkukauden 2004–2005 hän pelasi Milwaukee Admiralsissa.
Kaudella 2005–2006 hän vietti jo suurimman osan NHL:ssä pelaamalla 48 ottelua tehoin 8+16=24. Kauden 2006–2007 hän aloitti jälleen Predatorsin organisaatiossa, mutta hänet myytiin helmikuussa 2007 suurkaupassa Philadelphia Flyersiin yhdessä Ryan Parentin ja kahden varausvuoron kanssa vaihdossa Peter Forsbergiin. Kausi 2007–2008 oli Upshallille ensimmäinen täysi kausi NHL:ssä, kun hän pelasi 61 ottelua tehoin 14+16=30.
Kauden 2008–2009 Upshall aloitti Flyersissa, mutta hänet kaupattiin 55 ottelun jälkeen vuoden 2011 NHL:n varaustilaisuuden varausnumeron kanssa Phoenix Coyotesiin vaihdossa Daniel Carcilloon. Hän teki loppukaudella 19 ottelussa tehot 8+5=13. Seuraava kausi oli Upshallille vajaa, kun hän pelasi vain 49 ottelua tehoin 18+14=32.
Upshall aloitti myös kauden 2010–2011 Phoenixissä, mutta siirtyi NHL:n siirtotakarajapäivänä, 28. helmikuuta 2011, Columbus Blue Jacketsiin. Blue Jackets sai pelaajakaupassa lisäksi Sami Lepistön, kun Coyotesiin siirtyivät Rostislav Klesla ja Dane Byers. Upshall edusti Blue Jacketsia vain tuon kauden lopun. Heinäkuussa 2011 hän teki vapaana pelaajana nelivuotisen sopimuksen Florida Panthersin kanssa.
Upshall edusti Kanadaa kahdesti nuorten MM-kilpailuissa vuosina 2002 ja 2003 voittaen kummallakin kerralla hopeaa. Hän oli mukana myös MM-kilpailuissa 2009 voittaen hopeaa.
Salvonen (järvi)

| Salvonen |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°19′57″N, 27°13′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  Myllypuro Muta-Salvoseen 
Järvinumero:  14.794.1.005
Mittaustietoja
Pinnankorkeus:  123,1 m  
Pituus:  2,2 km  
Leveys:  1,4 km  
Rantaviiva:  10,187 km  
Pinta-ala:  1,21862 km²   
Saaria:  7 
 fiSalvonen 
Salvonen  on Etelä-Savossa Pieksämäellä  Partaharjun lähellä sijaitseva järvi.
Maantietoa

Järvi on 2,2 kilometriä pitkä, 1,4 kilometriä leveä, ja sen pinta-ala on 122 hehtaaria eli 1,2 neliökilometriä. Järvellä on kartan mukaan 7 saarta.  Sen rantaviivan pituus on 10,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Salvosen valuma-alueeseen (14.794) se kuuluu. Järven vedenpinnan korkeus on 123,1 metriä mpy.
Song Kang (näyttelijä)

| Song Kang> 송강 |
| --- | --- |

Henkilötiedot
Syntynyt: 23. huhtikuuta 1994 (ikä 30) Suwon, Gyeonggi, Etelä-Korea
Kansalaisuus:  Eteläkorealainen
Ammatti:  Näyttelijä
Muut tiedot
Aktiivisena:  2017-
Koulutus: Konkuk Yliopisto – Elokuvataiteiden Laitos
Merkittävät teokset: Love Alarm, Sweet Home, Navillera
 Nimikirjoitus
Aiheesta muualla
Kotisivu
Song Kang (s. 23. huhtikuuta 1994) on eteläkorealainen näyttelijä. Kang on parhaiten tunnettu rooleistaan Netflixin menestyssarjoissa Love Alarm (2019–2021), Sweet Home (2020) ja Navillera (2021). Hän on saanut lempinimen ”son of Netflix” eli Netflixin poika, sillä monet hänen tähdittämänsä sarjat ovat Netflixin tuottamia. Song on kirjoilla Namoo Actors -nimisessä yhtiössä.